ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της Υ845/4.10.1989 αποφάσεως του Πρωθυπουρ¬ 
γού και τροποποίηση της Υ172/19.6.1986 απογάσεως τβ^ 

Πρωθυπουργού. \1 

Οργανισμός του Νοσοκομείου - Μαιευτηρίου που ιδρύθηκε με το \ 

π.δ/γμα 321/85. 2 

Σύσταση 149 θέσεων ειδικευόμενων ειδικότητας Γεν. Χειρουργικής 

σε Νοσηλευτικά Ιδρύματα, για άσκηση οδοντιάτρων. 3 

Τροποποίηση του άρθρου 28 του Κανονισμού Λειτουργίας των Κέ¬ 
ντρων Παιδικής Μέριμνας. 4 

Εκχώρηση αρμοδιότητας υπογραφής ταξιδίων εξωτερικού στον 
Πρόεδρο και Γενικό Διευθυντή της ΕΤΑΚΕΙ Α.Ε. 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Τ 978 (1) 

Συμπλήρωση της Υ845/4.10.1989 αποφάσεως του Πρωθυπουργού 
και τροποποίηση της Υ172/19.6.1986 αποφάσεως του Πρωθυ¬ 
πουργού. 

Ο ΠΡΩΘΥΠΟΥΡΓΟΣ 


Έχοντας υπόψη: 

1. Το άρθρο 13 παρ. 4 του ν. 1558/1985 «Κυβέρνηση και Κυβερ¬ 
νητικά Όργανα» (Α’ 137). 

2. Την Α 5257/26.4.1982 απόφαση του Υπουργού Προεδρίας Κυ- 
βερνήσεως «Αναμόρφωση συλλογικών Οργάνων Γνωμοδοτικής και 
Αποφασιστικής αρμοδιότητας του Υπουργείου Προεδρίας Κυβερνή- 
σεως» (Β' 211). 

3. Το π.δ. 6/12.1.1990 «Νομικοί και φιλολογικοί συνεργάτες της 
Κεντρικής Νομοπαρασκευαστικής Επιτροπής» (Α’ 4): 

4. Την Υ 845/4.10.1989 απόφαση του Πρωθυπουργού «Σύνθεση 
της Κεντρικής Νομοπαρασκευαστικής Επιτροπής» (Β’ 743). 

5. Την Υ 172/19.6.1986 απόφαση του Πρωθυπουργού «Καθορι¬ 
σμός της θητείας των μελών της Κεντρικής Νομοπαρασκευαστικής 
Επιτροπής - ΚΕΝΕ» (Β" 421), αποφασίζουμε: 

ΑΡΘΡΟ 1 

1. Στο τέλος του πρώτου εδαφίου του άρθρου μόνου της Υ 845/ 
4.10.1989 (Β' 743) αποφάσεως του Πρωθυπουργού προστίθεται 
φράση, η οποία έχει ως εξής: «Ως δικαστικοί λειτουργοί νοούνται και οι 
επίτιμοι και ως καθηγητές νομικών μαθημάτων Ανωτάτων Εκπαιδευ¬ 
τικών Ιδρυμάτων νοούνται και οι επίτιμοι ή ομότιμοι. Τα αναπληρωμα¬ 
τικά μέλη δύναται να είναι ολιγότερα των τακτικών και αναπληρώνουν 
όλα τα τακτικά ανεξαρτήτως ιδιότητας». 

2. Στο τέλος του δεύτερου εδαφίου του άρθρου μόνου της Υ 845/ 
4.10.1989 (Β' 743) αποφάσεως του Πρωθυπουργού προστίθεται 
φράση, η οποία έχει ως εξής: «Εάν δεν υποβληθεί η ανωτέρω πρόταση ή 
γνώμη μέσα σε 15 ημέρες από την περιέλευση στο αρμόδιο όργανο του 


εγγράφου με το οποίο ζητείται η πρόταση ή γνώμη, ο Πρωθυπουργός 
προβαίνει στο διορισμό μελών ή εισηγητών και χωρίς την πρόταση ή 
την γνώμη αυτή. 

ΑΡΘΡΟ 2 

Η θητεία των μελών και των φιλολογικών συνεργατών της Επιτρο¬ 
πής ορίζεται διετής. Η ιδιότητα του μέλους ή του συνεργάτη παύει σε 
περίπτωση προαγωγής. 

ΑΡΘΡΟ 3 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 25 Ιανουάριου 1990 

Ο ΠΡΩΘΥΠΟΥΡΓΟΣ 

ΞΕΝΟΦΩΝ ΖΟΛΩΤΑΣ 



Αριθ. Α3β/οικ. 1372 (2) 

Οργανισμός του Νοσοκομείου - Μαιευτηρίου που ιδρύθηκε με το π.δ/ 

γμα 321/85. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 10 του Ν. 
1397/83 «Εθνικό Σύστημα Υγείας» (ΦΕΚ 143/Α/83). 

2. Τις διατάξεις του Π.Δ/τος 87/86 «Ενιαίο πλαίσιο οργάνωσης 
των Νοσοκομείων» (ΦΕΚ 32/Α/86). 

3. Την 53/21.6.88 απόφαση του Δ.Σ. του Νοσοκομείου - Μαιευτη¬ 
ρίου. ' 

4. Την με αρ. 18 αποφ./18.1.1990 σύμφωνη γνώμη της 70ης 
Ολομέλειας του Κεντρικού Συμβουλίου Υγείας, αποφασίζουμε: 

Άρθρο 1 

Το Νοσοκομείο - Μαιευτήριο, Ν.Π.Δ.Δ. που ιδρύθηκε κατά τις διατά¬ 
ξεις της παρ. 1 του άρθρου 6 του Ν. 1397/83 «Εθνικό Σύστημα 
Υγείας» (ΦΕΚ 143/Α/83) με το Π.Δ/γμα 321/85 «Ίδρυση Νοσοκο¬ 
μείου - Μαιευτηρίου στην Αθήνα» (ΦΕΚ 115/Α/85), οργανώνεται 
σύμφωνα με τις διατάξεις της απόφασης αυτής. 

Άρθρο 2 

Επωνυμία - Έδρα - Σφραγίδα 

1. Το Νοσοκομείο - Μαιευτήριο αυτό ορίζεται ως Γενικό Μαιευτικό - 
Γυναικολογικό Νοσοκομείο και ονομάζεται ΜΑΙΕΥΤΙΚΟ - ΓΥΝΑΙΚΟ- 
ΛΟΓ1ΚΟ ΚΕΝΤΡΟ ΑΘΗΝΑΣ «ΕΛΕΝΑ ΒΕΝΙΖΕΛΟΥ». 

2. Έδρα της κεντρικής υπηρεσίας του νοσοκομείου είναι η πόλη της 
Αθήνας. 

3. Το νοσοκομείο έχει σφραγίδα στρογγυλή, στην οποία αναγράφο- 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


νται σε επάλληλους κύκλους «ΕΛΛΗΝΙΚΗ ΔΗΜΟΚΡΑΤΙΑ - ΥΠΟΥΡ¬ 
ΓΕΙΟ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΜΑΙΕΥΤΙΚΟ - ΓΥΝΑΙΚΟΛΟΓΙΚΟ ΚΕΝΤΡΟ ΑΘΗΝΑΣ «ΕΛΕΝΑ 
ΕΛ. ΒΕΝΙΖΕΛΟΥ» και στη μέση το Εθνόσημο. 

Άρθρο 3 
Σκοπός 

1. Σκοπός του νοσοκομείου είναι: 

α. Η παροχή ιατρικών και νοσηλευτικών υπηρεσιών στο μαιευτικό 
τομέα και στο τομέα πρωτοβάθμιας φροντίδας και νοσηλ/κής περίθαλ¬ 
ψης σ’ ότι αφορά την γυναίκα και το νεογνό. 

Οι υπηρεσίες αυτές καλύπτουν τον κύκλο γονιμότητα - εγκυμοσύνη - 
τοκετό - λοχεία - νεογνό, καθώς και κάθε πάθηση που αφορά την γυ¬ 
ναίκα και το νεογνό. 

β. Η ανάπτυξη και προαγωγή της ιατρικής έρευνας, 
γ. Η εφαρμογή προγραμμάτων ειδίκευσης, εξειδίκευσης, συνεχούς 
εκπαίδευσης γιατρών καθώς και εκπαίδευσης και επιμόρφωσης λει¬ 
τουργών άλλων κλάδων υγείας. 

2. Οι κατά την προηγούμενη παράγραφο υπηρεσίες παρέχονται στο 
πλαίσιο και στην έκταση της διάρθρωσης της ιατρικής και νοσηλευτικής 
υπηρεσίας του νοσοκομείου ισότιμα για κάθε πολίτη, ανεξάρτητα από 
την οικονομική, κοινωνική και επαγγελματική του κατάσταση, σύμ¬ 
φωνα με τους κανόνες του Εθνικού Συστήματος Υγείας. 

Άρθρο 4 
Έσοδα 

Τα έσοδα του νοσοκομείου είναι: 

α) Οι επιχορηγήσεις από τον κρατικό τακτικό προϋπολογισμό και 
από τον προϋπολογισμό δημοσίων επενδύσεων. 

β) Οι εισπράξεις από νοσήλια, εξέταστρα και λοιπές αμοιβές για πα¬ 
ροχή υπηρεσιών. 

γ) Οι πρόσοδοι από την ίδια αυτού περιουσία. 

δ) Τα έσοδα από δωρεές, κληροδοτήματα, εκποιήσεις κ.λπ. 

Άρθρο 5 

Δύναμη κρεβατιών 

Η συνολική δύναμη του νοσοκομείου ορίζεται μέχρι πεντακόσια 
(500) κρεβάτια. 

Άρθρο 6 

Διάκριση Υπηρεσιών 

1. Το νοσοκομείο απαρτίζεται από τις υπηρεσίες: 
α) Ιατρική. 

β) Νοσηλευτική, 
γ) Διοικητική. 

2. Κάθε υπηρεσία έχει την δική της ξεχωριστή συγκρότηση και ιε¬ 
ραρχική διάρθρωση. Οι τρεις υπηρεσίες είναι μεταξύ τους ισότιμες και 
υπάγονται ιεραρχικά στον Πρόεδρο του Δ.Σ. του νοσοκομείου. 

3. Το προσωπικό που τοποθετείται και υπηρετεί σε άλλη υπηρεσία 
απ’ αυτή που υπάγεται κατά κλάδο και κατηγορία, σύμφωνα με τις δια¬ 
τάξεις της απόφασης αυτής, υπάγεται ιεραρχικά στην υπηρεσία που 
υπηρετεί. 

Άρθρο 7 

Διάρθρωση Ιατρικής Υπηρεσίας 

1. Η Ιατρική Υπηρεσία του νοσοκομείου διαρθρώνεται: 
α) Στους τομείς: 

αΐ. Παθολογικό, με δύναμη μέχρι διακόσια (200) κρεβάτια. 

α2. Χειρουργικό, με δύναμη μέχρι τριακόσια (300) κρεβάτια. 

α3. Εργαστηριακό. 

α4. Κοινωνικής Ιατρικής. 

β) Στα διατομεακά τμήματα: 

βΐ. Επειγόντων περιστατικών. 

β2. Ημερήσιας νοσηλείας. 

2. Κάθε τομέας διαρθρώνεται σε τμήματα και μονάδες ως εξής: 
Α\ ΠΑΘΟΛΟΓΙΚΟΣ ΤΟΜΕΑΣ 

Τμήματα: 

α. Ένα (1) Παθολογικό, 


β. Ένα (1) Νεογνολογικό, με μονάδες: 

- μία (1) νεογεννήτων, φυσιοπαθολογίας και προαγωγής μητρικού θη¬ 
λασμού. Τράπεζα γάλακτος. 

- μία (1) ειδικής θεραπείας νεογνών, και 

- μία (1) εντατικής θεραπείας νεογνών. 

γ. Ένα (1) Καρδιολογικό. 

δ. Ένα (1) Ενδοκρινολογικό, με μία (1) εργαστηριακή ενδοκρινολο¬ 
γική μονάδα ΒΙΑ. 

Β’ ΧΕΙΡΟΥΡΓΙΚΟ ΤΟΜΕΑΣ 
α) Τμήματα: 

αΐ. Έξι (6) Μαιευτικά - Γυναικολογικά. 
α2. Δύο (2) Γενικής Χειρουργικής. 
α3. Ένα (I) Αναισθησιολογικό. 
α4. Ένα (1) Παιδοχειρουργικό. 
α5. Ένα (1) Οδοντιατρικό, 
β) Μονάδες του τομέα: 
βΐ. Εντατικής θεραπείας. 
β2. Αυξημένης φροντίδας. 
β3. Προγεννητικού Ελέγχου. 

β4. Αντιμετώπισης στειρότητας και υπογονιμότητας. 
β5. Κυήσεων υψηλού κινδύνου. 

Γ' ΕΡΓΑΣΤΗΡΙΑΚΟΣ ΤΟΜΕΑΣ 
Τμήματα: 

α. Ένα (1) Μικροβιολογικό - Ορμονολογικό. 

β. Ένα (1) Ακτινοδιαγνωστικό. 

γ. Ένα (1) Κυτταρολογικό. 

δ. Ένα (1) Παθολογοανατομικό. 

ε. Ένα (1) Αιμοδοσίας. 

στ. Ένα (1) Αιματολογικό. 

ζ. Ένα (1) Ανοσοβιολογικό. 

η. Ένα (1) Γενετικής. 

θ. Ένα (1) Φαρμακευτικό. 

ι. Ένα (1) Βιοχημικό. 

3. Στους τομείς λειτουγούν τακτικά εξωτερικά ιατρεία αντίστοιχων 
ειδικοτήτων με τις ειδικότητες των γιατρών που υπηρετούν στο νοσοκο¬ 
μείο. 

4. Πανεπιστημιακές κλινικές, εργαστήρια και μονάδες που μπορεί να 
εγκαθίστανται στο νοσοκομείο, σύμφωνα με τις διατάξεις του άρθρου 13 
του Ν. 1397/83, υπάγονται στους αντίστοιχους τομείς της Ιατρικής 
Υπηρεσίας. 

Άρθρο 8 

Διάρθρωση Νοσηλευτικής Υπηρεσίας 

1. Η Νοσηλευτική Υπηρεσία αποτελεί διεύθυνση και διαρθρώνεται σε 
τέσσερις (4) τομείς, Ιο, 2ο, 3ο και 4ο που ο καθένας διαρθρώνεται σε 
τμήματα ως ακολούθως: 

α) Ο πρώτος (1ος) τομέας σε τέσσερα (4) τμήματα, που καλύπτουν 
τα τμήματα του Παθολογικού τομέα της Ιατρικής Υπηρεσίας με τις μο¬ 
νάδες και τα εξωτερικά ιατρεία τους, πλην του Νεογνολογικού τμήμα¬ 
τος. 

β) Ο δεύτερος (2ος) τομέας σε έξι (6) τμήματα, που καλύπτουν τα 
τμήματα γενικής χειρουργικής, παιδοχειρουργικό και οδοντιατρικό του 
Χειρουργικού Τομέα της Ιατρικής Υπηρεσίας με τις μονάδες και τα 
εξωτερικά ιατρεία τους. 

γ) Ο τρίτος (3ος) τομέας σε οκτώ (8) τμήματα που καλύπτουν το 
αναισθησιολογικό και τα μαιευτικά - γυναικολογικά τμήματα του Χει¬ 
ρουργικού τομέα της Ιατρικής Υπηρεσίας με τις μονάδες και τα εξωτε¬ 
ρικά ιατρεία τους καθώς και το Νεογνολογικό τμήμα του Παθολογικού 
τομέα. 

δ) Ο τέταρτος (4ος) τομέας σε τέσσερα (4) τμήματα, που καλύπτουν 
το χειρουργείο, τα διατομεακά τμήματα και τον Εργαστηριακό τομέα 
της Ιατρικής Υπηρεσίας. 

2. Με απόφαση του Δ.Σ. μπορεί να μεταφέρονται νοσηλευτικά τμή¬ 
ματα από τον ένα νοσηλευτικό τομέα στον άλλο, μέσα στα πλαίσια των 
κατώτερου και ανώτερου ορίου διάρθρωσης αυτών. < 

3. Στο νοσοκομείο συνιστάται Νοσηλευτική Επιτροπή που αποτελεί- 
ται από: 

α) Τον Διευθυντή-ντρια της Νοσηλευτικής Υπηρεσίας, ως Πρόεδρο, 
β) Ένα (1) Προϊστάμενο τμήματος από κάθε τομέα, 
γ) Ένα (1) Διπλωματούχο τμήματος από κάθε τομέα. 

Τα μέλη (β) και (γ) εκλέγονται για δύο χρόνια με μυστική ψηφοφορία 
από το νοσηλευτικό προσωπικό του αντίστοιχου τομέα, που συνέρχεται 
με πρόσκληση του προϊσταμένου αυτού. 

Τα μέλη της Νοσηλευτικής Επιτροπής εκλέγουν με μυστική ψηφοφο¬ 
ρία τον Αντιπρόεδρο μεταξύ των υπό στοιχείων (β) μελών και τον Γραμ- 
ματέα μεταξύ των υπό στοιχείων (γ) μελών. 

Η Νοσηλευτική Επιτροπή γνωμοδοτεί για κάθε θέμα που αφορά την 
οργάνωση και λειτουργία της Νοσηλευτικής Υπηρεσίας και εισηγείται 
σχετικά με τον Πρόεδρό της στα αρμόδια όργανα του νοσοκομείου. 

Άρθρο 9 

Διάρθρωση Διοικητικής Υπηρεσίας 

1. Η Διοικητική Υπηρεσία αποτελεί διεύθυνση και διαρθρώνεται σε 
τρεις (3) υποδιευθύνσεις: 

α) υποδιεύθυνση Διοικητικού, 
β) υποδιεύθυνση Οικονομικού, και 
γ) υποδιεύθυνση Τεχνικού. 

Κάθε υποδιεύθυνση διαρθρώνεται σε τμήματα και αυτοτελή γραφεία, 
όπως στις ακόλουθες παραγράφους. 

2. Η υποδιεύθυνση Διοικητικού στα τμήματα: 
α. Προσωπικού. 

β. Γραμματείας, 
γ. Κίνησης Αρρώστων, 
δ. Γραμματείας Εξωτερικών Ιατρείων, 
ε. Κοινωνικής Υπηρεσίας. 

στ. Παραϊατρικών επαγγελμάτων (Τεχνολόγων). 

3. Η υποδιεύθυνση Οικονομικού στα τμήματα: 
α. Οικονομικού. 

β. Πληροφορικής - Οργάνωσης. 

γ. Διατροφής. 

και στα αυτοτελή γραφεία: 

α. Επιστασίας. 

β. Ιματισμού. 

4. Η υποδιεύθυνση Τεχνικού στα τμήματα: 
α. Τεχνικού. 

β. Βιοϊατρικής Τεχνολογίας. 

Άρθρο 10 

Αρμοδιότητες υπηρεσιών 

Οι αρμοδιότητες κάθε υπηρεσίας του νοσοκομείου ορίζονται ως ακο¬ 
λούθως: 

1. Αρμοδιότητες Ιατρικής Υπηρεσίας είναι: 

Η προώθηση και προαγωγή της υγείας, της έρευνας και της εκπαί¬ 
δευσης, η παροχή υπηρεσιών υγείας και ο προγραμματισμός και ο έλεγ¬ 
χος των παρεχομένων υπηρεσιών, στα πλαίσια του σκοπού του νοσοκο¬ 
μείου. 

2. Αρμοδιότητες Φαρμακευτικού Τμήματος: 

Έχει την ευθύνη για τον προγραμματισμό προμηθειών, την φύλαξη, 
την ταξινόμηση, την παρασκευή ιδιοσκευασμάτων, τον έλεγχο, την χο- 
ρήγηση, την διανομή, την διακίνηση και διαχείριση του Φαρμακευτικού 
και λοιπού υλικού αρμοδιότητας του Ε.Ο.Φ. Ακόμη έχει την ευθύνη του 
επιστημονικού ελέγχου του συνταγολογίου, της εκτέλεσης οποιασδή- 
ποτε συνταγής που θα ζητήσει το ιατρικό τμήμα, καθώς και του ελέγχου 
των προς εκτέλεση συνταγών. 

3. Αρμοδιότητες της Νοσηλευτικής Υπηρεσίας είναι: 

Η παροχή νοσηλείας, σύμφωνα με τα διδάγματα της μαιευτικής και 
νοσηλευτικής και στο πλαίσιο των κατευθύνσεων των υπευθύνων σε 
κάθε περίπτωση γιατρών, η προώθηση και προαγωγή της μαιευτικής 
και νοσηλευτικής και της εκπαίδευσης στους τομείς αυτούς, καθώς και 
ο προγραμματισμός και ο έλεγχος των παρεχομένων υπηρεσιών. 

Ιδιαίτερα, στις αρμοδιότητες των μαιών - των περιλαμβάνεται και η 
παρακολούθηση και η συνεργασία με τις έγκυες και επίτοκες για την 
παροχή οδηγιών και κατευθύνσεων, σ’ ότι αφορά τα της εγκυμοσύνης 
και της προετοιμασίας του τοκετού, σύμφωνα με τα διδάγματα της 
μαιευτικής και τις οδηγίες των υπευθύνων γιατρών. 

4. Αρμοδιότητες της Διοικητικής Υπηρεσίας είναι: 

α) Τμήμα Προσωπικού: Φροντίζει για κάθε θέμα που έχει σχέση με 
την υπηρεσιακή κατάσταση του προσωπικού του νοσοκομείου, καθώς 
και για την εποπτεία και έλεγχο του προσωπικού όλων των υπηρεσιών 
του νοσοκομείου. 


β) Τμήμα Γραμματείας: Φροντίζει για κάθε θέμα που έχει σχέση με 
την οργάνωση της γραμματειακής στήριξης σύμφωνα με τις αποφάσεις 
της διοίκησης και των άλλων υπηρεσιών του νοσοκομείου, την τήρηση 
του γενικού πρωτοκόλλου, την διακίνηση της αλληλογραφίας και την 
αντιμετώπιση κάθε προβλήματος για την διεκπεραίωση του έργου του 
νοσοκομείου. 

γ) Τμήμα Κίνησης Αρρώστων: Η φροντίδα για την έκδοση εισιτη¬ 
ρίων για την εισαγωγή των αρρώστων, την έκδοση των εξιτηρίων και 
την τήρηση καταλόγου αναμονής εισαγωγής. Τηρεί βιβλίο κενών κάθε 
φορά κρεβατιών και ενημερώνει τους αρρώστους για την εισαγωγή τους 
σύμφωνα με την σειρά στον κατάλογο αναμονής. 

Φροντίζει για την λογιστική παρακολούθηση της μερίδας των νοση- 
λευομένων, την χρέωση δαπανών νοσηλείας και την έκδοση των δελ¬ 
τίων παροχής υπηρεσιών. Τηρεί βιβλίο ασθενών και παρέχει κάθε πλη¬ 
ροφορία γι’ αυτούς. Επίσης τηρεί λεπτομερή στατιστικά στοιχεία της νο¬ 
σηλευτικής κίνησης. Χορηγεί πιστοποιητικά στους αρρώστους όταν τα 
ζητούν, μετά την υποβολή σχετικής αίτησης. 

δ) Τμήμα Γραμματείας Εξωτερικών Ιατρείων: Η ευθύνη και φρο¬ 
ντίδα για την γραμματειακή στήριξη των τακτικών εξωτερικών ια¬ 
τρείων, την υποδοχή και εξυπηρέτηση των προσερχομένων σ’ αυτά αρ¬ 
ρώστων. Τηρεί τα αρχεία και τα βιβλία κίνησης των εξωτερικών ια¬ 
τρείων. Ρυθμίζει την σειρά προσέλευσης των αρρώστων και προγραμ¬ 
ματίζει την επανένταξή τους με προσυνεννόηση. Χορηγεί πιστοποιητικά 
στους αρρώστους όταν τα ζητούν, μετά από υποβολή σχετικής αίτησης. 
Ενημερώνει το κοινό για τις ώρες λειτουργίας των τακτικών εξωτερι¬ 
κών ιατρείων και για τον τρόπο λειτουργίας τους. 

ε) Τμήμα Κοινωνικής Υπηρεσίας: Η ευθύνη και φροντίδα για την συ¬ 
μπαράσταση στους νοσηλευομένους στο νοσοκομείο για κάθε κοινωνικό 
τους πρόβλημα, την αναζήτηση και διερεύνηση των αιτίων που προκα- 
λούν τα προβλήματα αυτά κατά περίπτωση και γενικά φροντίζει για την 
αντιμετώπιση των κοινωνικών αυτών προβλημάτων στο πλαίσιο της 
γενικότερης κοινωνικής πολιτικής της Πολιτείας. 

στ) Τμήμα Παραϊατρικών Επαγγελμάτων (Τεχνολόγων): Εντάσσο¬ 
νται οι δραστηριότητες των τεχνολόγων ιατρικών εργαστηρίων, των τε¬ 
χνολόγων χειριστών - εμφανιστών και των φυσιοθεραπευτών, όπως 
αυτές εξειδικεύονται στον εσωτερικό κανονισμό λειτουργίας του νοσοκο¬ 
μείου. 

ζ) Τμήμα Οικονομικού: Η φροντίδα για την μελέτη των οικονομικών 
αναγκών του ιδρύματος και την εισήγηση για την έγκαιρη επεξεργασία 
των προτάσεων για την κατάρτιση του προϋπολογισμού του ιδρύματος, 
την πραγματοποίηση των δαπανών, την εκκαθάριση των αποδοχών 
προσωπικού και λοιπών αποζημιώσεων, την προμήθεια, διαχείριση και 
φύλαξη των εφοδίων και υλικών που χρειάζονται για την λειτουργία του 
νοσοκομείου, την κατάρτιση του ισολογισμού και απολογισμού, την τή¬ 
ρηση των λογιστικών βιβλίων, καθώς και την είσπραξη των εσόδων του 
νοσοκομείου, την ευθύνη για την διαφύλαξη της περιουσίας του ιδρύμα¬ 
τος και την τήρηση των οικονομικών στατιστικών στοιχείων. 

η) Τμήμα Πληροφορικής - Οργάνωσης: Η ευθύνη για την οργάνωση 
και λειτουργία της μηχανογράφησης, της επεξεργασίας και τήρησης 
μηχανογραφικών στατιστικών στοιχείων, της παροχής και διακίνησης 
πληροφοριών στις υπηρεσίες του νοσοκομείου, στο Υπουργείο Υγείας, 
Πρόνοιας και Κοινωνικών Ασφαλίσεων και στους άλλους αρμόδιους φο¬ 
ρείς και κάθε άλλη συναφή εργασία. 

θ) Τμήμα Διατροφής: Ανήκουν οι δραστηριότητες που σχετίζονται με 
την διαμόρφωση διατροφικών σχημάτων ασθενών και προσωπικού και 
με την πληροφόρηση και εκπαίδευση των νοσηλευόμενων ασθενών και 
των ασθενών των εξωτερικών ιατρείων, που έχουν ανάγκη από ειδική 
διαιτητική αγωγή. Στο τμήμα διατροφής εντάσσονται επίσης οι επιστη¬ 
μονικές, οργανωτικές, εκπαιδευτικές και διοικητικές δραστηριότητες 
όλων όσων απασχολούνται με τα τρόφιμα από την προμήθεια μέχρι την 
κατανάλωσή τους. 

ι) Γ ραφείο Επιστασίας: Φροντίζει για κάθε θέμα που έχει σχέση με 
την καθαριότητα των χώρων του νοσοκομείου και την εποπτεία των γε¬ 
νικών εργασιών και μεταφορών. 

ια) Γ ραφείο Ιματισμού: Η φύλαξη, η διανομή, η επιδιόρθωση και η 
καθαριότητα του ιματισμού του προσωπικού του νοσοκομείου, καθώς 
και του ιματισμού για εξυπηρέτηση των νοσηλευομένων. 

ιβ) Τμήμα Τεχνικού: Η ευθύνη για τον προγραμματισμό και την ει¬ 
σήγηση της εκτέλεσης των απαραίτητων έργων ανάπτυξης, συντήρη¬ 
σης, ανανέωσης και διαρκούς βελτίωσης των κτιριακών και μηχανολο¬ 
γικών εγκαταστάσεων του ιδρύματος και για την προμήθεια του απα¬ 
ραίτητου εξοπλισμού. Καταρτίζει μελέτες για την εκτέλεση έργων, επι¬ 
βλέπει την εκτέλεσή τους και έχει την φροντίδα για την ποιοτική και πο- 

σοτική παραλαβή τους. 

Η ευθύνη για την ομαλή λειτουργία των ηλεκτρολογικών εγκατα¬ 
στάσεων, των εγκαταστάσεων παροχής αερίων, των εγκαταστάσεων 
παροχής νάρκωσης στα χειρουργεία και γενικά για την ομαλή λειτουρ¬ 
γία του επιστημονικού και τεχνολογικού εξοπλισμού, καθώς και των 
οχημάτων του ιδρύματος. 

ιγ) Τμήμα Βιοϊατρικής Τεχνολογίας: Η ευθύνη και φροντίδα της ορ¬ 
θολογικής χρήσης του ιατρικού επιστημονικού εξοπλισμού, καθώς και η 
οργανωμένη τεχνική υποστήριξή του. 

5. Οι αρμοδιότητες των υπηρεσιών, όπως καθορίζονται με τις διατά¬ 
ξεις τού άρθρου αυτού, ασκούνται σύμφωνα με όσα λεπτομερώς ορίζο¬ 
νται με τον εσωτερικό κανονισμό λειτουργίας του νοσοκομείου και εφό¬ 
σον δεν έχει εκδοθεί εσωτερικός κανονισμός λειτουργίας, σύμφωνα με 
τις αποφάσεις του Διοικητικού Συμβουλίου και τις γενικότερες κατευ¬ 
θύνσεις και υποδείξεις του Υπουργείου Υγείας, Πρόνοιας και Κοινωνι¬ 
κών Ασφαλίσεων. 

Άρθρο 11 

Στελέχωση Ιατρικής Υπηρεσίας 
Η Ιατρική Υπηρεσία στελεχώνεται: 

α) Από γιατρούς που κατέχουν θέσεις κλάδου γιατρών Ε.Σ.Υ. που 
συνιστώνται, σύμφωνα με τις διατάξεις του άρθρου 25 του Ν. 1397/ 
83, στον κλάδο γιατρών Ε.Σ.Υ. του Υπουργείου Υγείας, Πρόνοιας και 
Κοινωνικών Ασφαλίσεων και κατανέμονται στο νοσοκομείο αυτό. 

β) Από ειδικευόμενους γιατρούς που τοποθετούνται σε θέσεις ειδικευ- 
ομένων γιατρών, που έχουν συσταθεί με οποιοδήποτε τρόπο μέχρι τη 
δημοσίευση της απόφασης αυτής ή που συνιστώνται σύμφωνα με τις 
διατάξεις που ισχύουν κάθε φορά. 

γ) Από άλλους επιστήμονες που προσφέρουν συναφείς υπηρεσίες με το 
έργο της Ιατρικής Υπηρεσίας των παρακάτω κατά κατηγορία κλάδων, 
σε καθένα από τους οποίους συνιστώνται οι αντίστοιχα οριζόμενες θέ¬ 
σεις: 

ΚΛΑΔΟΣ ΠΕ ΦΑΡΜΑΚΟΠΟΙΩΝ 
Τέσσερις (4) θέσεις. 

ΚΛΑΔΟΣ ΠΕ ΧΗΜΙΚΩΝ - ΒΙΟΧΗΜΙΚΩΝ 
Τέσσερις (4) θέσεις. 

ΚΛΑΔΟΣ ΠΕ ΨΥΧΟΛΟΓΩΝ 
Μία (1) θέση. 

ΚΛΑΔΟΣ ΠΕ ΒΙΟΛΟΓΩΝ 
Οκτώ (8) θέσεις. 

ΚΛΑΔΟΣ ΠΕ ΦΥΣΙΚΩΝ 
Μία (1) θέση. 

δ) Από προσωπικό των παρακάτω κατά κατηγορία κλάδων σε κα¬ 
θένα από τους οποίους συνιστώνται οι αντίστοινα οριζόμενες θέσεις: 
ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΒΟΗΘΩΝ ΦΑΡΜΑΚΕΙΟΥ 
Έξι (6) θέσεις. 

Άρθρο 12 

Στελέχωση Νοσηλευτικής Υπηρεσίας 

Η Νοσηλευτική Υπηρεσία στελεχώνεται από προσωπικό των παρα¬ 
κάτω κατά κατηγορία κλάδων, σε καθένα από τους οποίους συνιστώ- 
νται οι αντίστοιχα οριζόμενες θέσεις: 

Α' ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΝΟΣΗΛΕΥΤΙΚΗΣ 
Εκατόν πενήντα (150) θέσεις. 

ΚΛΑΔΟΣ ΤΕ ΜΑΙΩΝ - ΤΩΝ 
Διακόσιες (200) θέσεις. 

ΚΛΑΔΟΣ ΤΕ ΕΠΙΣΚΕΠΤΩΝ - ΤΡΙΩΝ 
Δέκα (10) θέσεις. 

Β' ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΑΔΕΛΦΩΝ ΝΟΣΟΚΟΜΩΝ 
Εκατόν πενήντα (150) θέσεις. 

Εβδομήντα (70) από τις θέσεις του κλάδου αυτού συμπληρώνονται 
κατά τον αριθμό που δεν συμπληρώνονται, λόγω έλλειψης υποψηφίων, 
οι θέσεις του κλάδου ΤΕ νοσηλευτικής. 

ΚΛΑΔΟΣ ΔΕ ΒΡΕΦΟΚΟΜΩΝ 
Είκοσι πέντε (25) θέσεις. 

ΚΛΑΔΟΣ ΔΕ ΠΡΑΚΤΙΚΩΝ ΑΔΕΛΦΩΝ ΝΟΣΟΚΟΜΩΝ (ΠΡΟ¬ 
ΣΩΡΙΝΟΣ) 


Εκατόν σαράντα (140) θέσεις. 

ΚΛΑΔΟΣ ΔΕ ΤΡΑΥΜΑΤΙΟΦΟΡΕΩΝ (ΠΡΟΣΩΡΙΝΟΣ) 

Είκοσι (20) θέσεις. 

Γ ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΥΓΕΙΟΝΟΜΙΚΟΥ ΠΡΟΣΩΠΙ¬ 
ΚΟΥ 

Εκατόν είκοσι (120) θέσεις. 

Ο κλάδος αυτός περιλαμβάνει τις ειδικότητες: Βοηθών θαλάμων. 
Μεταφορέων ασθενών και άλλες συναφείς ειδικότητες.. 

Το 1/2 των θέσεων του κλάδου αυτού κατανέμεται στις ειδικότητες: 
Βοηθών θαλάμων: σαράντα πέντε (45) θέσεις. 

Μεταφορέων ασθενών: δέκα πέντε (15) θέσεις. 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Άρθρο 13 

Στελέχωση Δοικητικής Υπηρεσίας 

Η Διοικητική Υπηρεσία στελεχώνεται από προσωπικό των παρα¬ 
κάτω κατά κατηγορία κλάδων, σε καθένα από τους οποίους συνιστώ- 
νται οι αντίστοιχα οριζόμενες θέσεις: 

Α' ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Δεκατρείς (13) θέσεις. 

ΚΛΑΔΟΣ ΠΕ ΠΛΗΡΟΦΟΡΙΚΗΣ 
Μία (1) θέση. 

ΚΛΑΔΟΣ ΠΕ ΔΙΑΙΤΟΛΟΓΩΝ 
Δύο (2) θέσεις. 

ΚΛΑΔΟΣ ΠΕ ΣΤΑΤΙΣΤΙΚΗΣ 
Μία (1) θέση. 

ΚΛΑΔΟΣ ΠΕ ΚΟΙΝΩΝΙΚΗΣ ΕΡΓΑΣΙΑΣ 
Μία (1) θέση. 

ΚΛΑΔΟΣ ΠΕ ΜΗΧΑΝΙΚΩΝ 
Τέσσερις (4) θέσεις. 

Ο κλάδος αυτός περιλαμβάνει τις ειδικότητες: Μηχανολόγων - Μη¬ 
χανικών, Πολιτικών Μηχανικών, Αρχιτεκτόνων - Μηχανικών, Ηλε- 
τρολόγων - Μηχανικών, Ηλεκτρονικών. Το 1/2 των θέσεων του κλά¬ 
δου αυτού κατανέμεται στις ειδικότητες: 

Μηχανολόγων - Μηχανικών: μία (1) θέση. 

Ηλεκτρολόγων - Μηχανικών: μία (1) θέση. 

Η κατ/νομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Β' ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΔΙΟΙΚΗΣΗΣ ΝΟΣΟΚΟΜΕΙΩΝ 
Δέκα (10) θέσεις. 

ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Έξι (6) θέσεις. 

ΚΛΑΔΟΣ ΤΕ ΦΥΣΙΚΟΘΕΡΑΠΕΥΤΩΝ 
Τρεις (3) θέσεις. 

ΚΛΑΔΟΣ ΤΕ ΒΙΒΛΙΟΘΗΚΟΝΟΜΙΑΣ 
Μία (1) θέση. 

ΚΛΑΔΟΣ ΤΕ ΚΟΙΝΩΝΙΚΗΣ ΕΡΓΑΣΙΑΣ 
Δύο (2) θέσεις. 

ΚΛΑΔΟΣ ΤΕ ΤΕΧΝΟΛΟΓΩΝ ΤΡΟΦΙΜΩΝ 
Μία (1) θέση. 

ΚΛΑΔΟΣ ΤΕ ΠΛΗΡΟΦΟΡΙΚΗΣ 
Δύο (2) θέσεις. 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ (ΤΕΧΝΟΛΟΓΩΝ) 
Είκοσι πέντε (25) θέσεις. 

ΚΛΑΔΟΣ ΤΕ ΡΑΔΙΟΛΟΓΙΑΣ - ΑΚΤΙΝΟΛΟΓΙΑΣ (ΧΕΙΡΙΣΤΩΝ - 
ΕΜΦΑΝΙΣΤΩΝ) 

Πέντε (5) θέσεις. 

ΚΛΑΔΟΣ ΤΕ ΕΠΟΠΤΩΝ ΔΗΜΟΣΙΑΣ ΥΓΕΙΑΣ 
Δύο (2) θέσεις. 

ΚΛΑΔΟΣ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 
Τέσσερις (4) θέσεις. 

Ο κλάδος αυτός περιλαμβάνει τις ειδικότητες: Πολιτικών δομικών 
έργων, Ηλεκτρονικής, Μηχανολογίας, Ηλεκτρολογίας, Σχεδιαστών 

και άλλες συναφείς ειδικότητες. Το 1/2 των θέσεων του κλάδου αυτού 
κατανέμεται στις ειδικότητες: 

Ηλεκτρονικής: μία (1) θέση. 

Μηχανολογίας: μία (1) θέση. 

. ."Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Γ' ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Ογδόντα τρεις (83) θέσεις. 

ΚΛΑΔΟΣ ΔΕ ΤΗΛΕΦΩΝΗΤΩΝ 
Εννέα (9) θέσεις. 

ΚΛΑΔΟΣ ΔΕ ΔΑΚΤΤΛΟΓΡΑΦΩΝ - ΣΤΕΝΟΓΡΑΦΩΝ 
Έξι (6) θέσεις. 

ΚΛΑΔΟΣ ΔΕ ΠΑΡΑΣΚΕΥΑΣΤΩΝ 
Σαράντα οκτώ (48) θέσεις. 

Δέκα (10) από τις θέσεις του κλάδου αυτού συμπληρώνονται κατά 
τον αριθμό που δεν συμπληρώνονται, λόγω έλλειψης υποψηφίων, οι θέ¬ 
σεις του κλάδου ΤΕ ιατρικών εργαστηρίων (τεχνολόγων). 

ΚΛΑΔΟΣ ΔΕ ΧΕΙΡΙΣΤΩΝ - ΕΜΦΑΝΙΣΤΩΝ 
Εννέα (9) θέσεις. 

Δύο (2) από τις θέσεις του κλάδου αυτού συμπληρώνονται κατά τον 
αριθμό που δεν συμπληρώνονται, λόγω έλλειψης υποψηφίων, οι θέσεις 
του κλάδου ΤΕ ραδιολογίας - ακτινολογίας (χειριστών - εμφανι- 
στών). 

ΚΛΑΔΟΣ ΔΕ ΠΡΟΣΩΠΙΚΟΥ Η/Υ 
Τρεις (3) θέσεις. 

ΚΛΑΔΟΣ ΔΕ ΜΑΓΕΙΡΩΝ 
Τέσσερις (4) θέσεις. 

ΚΛΑΔΟΣ ΔΕ ΚΗΠΟΥΡΩΝ 
Μία (1) θέση. 

ΚΛΑΔΟΣ ΔΕ ΓΡΑΜΜΑΤΕΩΝ ΝΟΣΗΛΕΥΤΙΚΩΝ ΤΜΗΜΑ¬ 
ΤΩΝ 

Οκτώ (8) θέσεις. 

ΚΛΑΔΟΣ ΔΕ ΠΡΟΣΩΠΙΚΟΥ ΑΣΦΑΛΕΙΑΣ 
Τέσσερις (4) θέσεις. 

ΚΛΑΔΟΣ ΔΕ ΤΕΧΝΙΚΟΣ 
Ογδόντα τέσσερις (84) θέσεις. 

Ο κλάδος αυτός περιλαμβάνει τις ειδικότητες: Μηχανοτεχνιτών, 
Ηλεκτροτεχνιτών, Εργοδηγών, Ηλεκτρονικών - Τεχνιτών, Υδραυλι¬ 
κών - Θερμοϋδραυλικών, Θερμαστών, Κλιβανιστών - Αποστειρωτών - 
Απολυμαντών, Σιδηρουργών - Ηλεκτροσυγκολλητών - Αλουμινοκατα- 
σκευαστών, Οικοδόμων - Κτιστών - Αμμοκονιαστών, Σχεδιαστών, 
Ελαιοχρωματιστών - Υδροχρωματιστών, Ξυλουργών - Επιπλοποιών, 
Τζαμάδων - Ταπετσέρηδων, Κοπτριών - Ραπτριών - Γαζωτριών, Ψυ¬ 
κτικών, Οδηγών αυτοκινήτων και άλλες συναφείς ειδικότητες. 

Το 1 /2 των θέσεων του κλάδου αυτού κατανέμεται στις ειδικότητες: 
Μηχανοτεχνιτών: τρεις (3) θέσεις. 

Ηλεκτρονικών - Τεχνιτών: δύο (2) θέσεις. 

Ηλεκτροτεχνιτών: πέντε (5) θέσεις. 

Υδραυλικών - Θερμοϋδραυλικών: τρεις (3) θέσεις. 

Θερμαστών: τρεις (3) θέσεις. 

Κλιβανιστών - Αποστειρωτών - Απολυμαντών: έντεκα (11) θέσεις. 
Σιδηρουργών - Ηλεκτροσυγκολλητών - Αλουμινοκατασκευαστών: 
μία (1) θέση. 

Οικοδόμων - Κτιστών - Αμμοκονιαστών: δύο (2) θέσεις. 
Σχεδιαστών: μία (1) θέση. 

Ελαιοχρωματιστών - Υδροχρωματιστών: τρεις (3) θέσεις. 
Ξυλουργών - Επιπλοποιών: μία (1) θέση. 

Τζαμάδων - Ταπετσέρηδων: μία (1) θέση. 

Κοπτριών - Ραπτριών - Γαζωτριών: δύο (2) θέσεις. 

Ψυκτικών: μία (1) θέση. 

Οδηγών αυτοκινήτων: τρεις (3) θέσεις. 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Δ' ΚΑΤΗΓΟΡΙΑ ΥΕ 
ΚΛΑΔΟΣ ΥΕ ΕΠΙΜΕΛΗΤΩΝ 

Είκοσι δύο (22) θέσεις. 

Ο κλάδος αυτός περιλαμβάνει τις ειδικότητες: Κλητήρων, Θυρωρών, 
Χειριστών μηχανημάτων αναπαραγωγής και ταξινόμησης εγγράφων, 
Βοηθών αποθηκαρίων, Ταξινόμων ιματισμού και άλλες συναφείς ειδι¬ 
κότητες. 


Το 1 /2 των θέσεων του κλάδου αυτού κατανέμεται στις ειδικότητες: 

Κλητήρων: δύο (2) θέσεις. 

Θυρωρών: έξι (6) θέσεις. 

Χειριστών μηχανημάτων αναπαραγωγής και ταξινόμησης εγγρά¬ 
φων: Μία (1) θέση. 

Ταξινόμων ιματισμού: δύο (2) θέσεις. 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΕΡΓΑΤΩΝ 

Δέκα (10) θέσεις. 

ΚΛΑΔΟΣ ΥΕ ΦΥΛΑΚΩΝ - ΝΥΧΤΟΦΥΛΑΚΩΝ 

Έξι (6) θέσεις. 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Εκατόν τέσσερις (104) θέσεις. 

Ο κλάδος αυτός περιλαμβάνει τις ειδικότητες: Καθαριστών-τριών, 
Πλυντών-τριών, Πρεσσαδόρων-Σιδερωτών-τριών και Επιμέλειας κή¬ 
πων. 

Το 1 /2 των θέσεων του κλάδου αυτό κατανέμεται στις ειδικότητες: 

Καθαριστών-τριών: τριάντα τέσσερις (34) θέσεις. 

Πλυντών-τριών: έξι (6) θέσεις. 

Πρεσσαδόρων-Σιδερωτών-τριών: έντεκα (11) θέσεις. 

Επιμέλειας κήπων: μία (1) θέση. 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΠΡΟΣΩΠΙΚΟΥ ΕΣΤΙΑΣΗΣ 

Εξήντα τέσσερις (64) θέσεις. 

Ο κλάδος αυτός περιλαμβάνει τις ειδικότητες: Βοηθών μαγείρων. 
Τραπεζοκόμων και Λαντζέρηδων. 

Το 1/2 των θέσεων του κλάδου αυτού κατανέμεται στις ειδικότητες: 

Βοηθών μαγείρων: τέσσερις (4) θέσεις. 

Τραπεζοκόμων: είκοσι δύο (22) θέσεις-. 

Λαντζέρηδων: Έξι (6) θέσεις. 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Ε' ΘΕΣΕΙΣ ΜΕ ΕΜΜΙΣΘΗ ΕΝΤΟΛΗ 

Δύο (2) θέσεις δικηγόρων · * 

Άρθρο 14 
Προσόντα διορισμού 

1. Για το διορισμό στις θέσεις που συνιστώνται με τις διατάξεις των 
άρθρων 11, 12 και 13 τα κατά κατηγορία, κλάδο και ειδικότητα προ¬ 
σόντα ορίζονται από τις διατάξεις του Π. Δ/τος 194/88 «Καθορισμός 
των προσόντων διορισμού σε θέσεις των δημοσίων υπηρεσιών και νομι¬ 
κών προσώπων δημοσίου δικαίου» (ΦΕΚ 84/Α/88). 

2. Για τις θέσεις δικηγόρων με έμμισθη εντολή απαιτείται επιπλέον 
των τυπικών προσόντων και άδεια άσκησης δικηγορίας στο Άρειο 
Πάγο. 

3. Για τις θέσεις του κλάδου ΔΕ προσωπικού ασφαλείας απαιτούνται 
τα προσόντα που ορίζονται για τον κλάδο ΔΕ διοικητικό - λογιστικό. 

Για την διαδικασία όμως πρόσληψης και τα θέματα υπηρεσιακής κα¬ 
τάστασης εφαρμόζονται οι διατάξεις του Ν.' 1339/83, όπως ισχύουν 
κάθε φορά, 

4. Για τις θέσεις του κλάδου ΔΕ γραμματέων νοσηλευτικών τμημά¬ 
των απαιτείται απολυτήριος τίτλος Λυκείου ή εξαταξίου Γυμνασίου ή 
ισότιμου Σχολείου ανεξάρτητα από ειδικότητα και καλή γνώση μιάς ή 
δύο κατά περίπτωση ξένων γλωσσών που ορίζονται με την προκήρυξη 
πλήρωσης των θέσεων αυτών καθώς και καλή γνώση ελληνικής και λα¬ 
τινικής γραφομηχανής. 

Άρθρο 15 

Προϊστάμενοι Υπηρεσιών 

1. Στην Ιατρική Υπηρεσία προΐσταται η Επιστημονική Επιτροπή του 
άρθρου 12 του Ν. 1397/83. Στους τομείς και τα τμήματα αυτής οι 
προϊστάμενοι ορίζονται σύμφωνα με τις διατάξεις των παραγρ. 3 και 4 
του άρθρου 11 του Ν. 1397/83. 

2. Στο Φαρμακευτικό τμήμα προΐσταται υπάλληλος με βαθμό α’ της 
κατηγορίας ΓΙΕ του κλάδου φαρμακοποιών. 

3. Στη Νοσηλευτική Υπηρεσία προΐσταται: 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


α) Στη Διεύθυνση, υπάλληλος με βαθμό α' της κατηγορίας ΤΕ του 
κλάδου μαιώυ-τών ή του κλάδου νοσηλευτικής. 

β) Στους τομείς, υπάλληλος με βαθμό α' της κατηγορίας ΤΕ του 
κλάδου μαιών-τών ή του κλάδου νοσηλευτικής. 

γ) Στα νοσηλευτικά τμήματα που καλύπτουν τα ιατρικά τμήματα 
μαιευτικά γυναικολογικά και νεογνολογικό, υπάλληλοι με βαθμό α' της 
κατηγορίας ΤΕ του κλάδου μαιών-τών, ενώ στα υπόλοιπα υπάλληλοι 
με βαθμό α’ της κατηγορίας ΤΕ του κλάδου μαιών-τών ή του κλάδου 
νοσηλευτικής, και αν δεν υπάρχουν, υπάλληλοι της κατηγορίας ΔΕ του 
κλάδου αδελφών νοσοκόμων με βαθμό α'. 

4. Στη Διοικητική Υπηρεσία προΐσταται: 

α) Στην Διεύθυνση και στις Υποδευθύνσεις Διοικητικού και Οικονομι¬ 
κού, υπάλληλος με βαθμό α' της κατηγορίας ΓΙΕ του κλάδου διοικητι¬ 
κού - λογιστικού. 

β) Στην Υποδιεύθυνση Τεχνικού, υπάλληλος με βαθμό α' της κατη¬ 
γορίας ΠΕ του κλάδου Μηχανικών. 

Για τις περιπτώσεις α' και β' αν δεν υπηρετούν υπάλληλοι με βαθμό 
α' της κατηγορίας ΠΕ, προΐστανται υπάλληλοι με βαθμό β' της ίδιας 
κατηγορίας και αν δεν υπάρχουν υπάλληλοι με βαθμό α' της κατηγο¬ 
ρίας ΤΕ των αντίστοιχων κλάδων. 

γ) Σε καθένα από τα τμήματα Προσωπικού, Γραμματείας, Κίνησης 
Αρρώστων και Γραμματείας Εξωτερικών Ιατρείων, υπάλληλοι με 
βαθμό α' της κατηγορίας ΠΕ του κλάδου διοικητικού - λογιστικού ή της 
κατηγορίας ΤΕ του κλάδου διοίκησης νοσοκομείων ή της κατηγορίας 
ΔΕ του κλάδου διοικητικού - λογιστικού. 

δ) Στο τμήμα Οικονομικού, υπάλληλος με βαθμό α' της κατηγορίας 
ΓΙΕ του κλάδου διοικητικού - λογιστικού ή της κατηγορίας ΤΕ του κλά¬ 
δου διοικητικού - λογιστικού. 

ε) Στο τμήμα Τεχνικού, υπάλληλος με βαθμό α’ της κατηγορίας ΠΕ 
του κλάδου μηχανικών ή της κατηγορίας ΤΕ του κλάδου Τεχνολογικών 
εφαρμογών. 

στ) Στο τμήμα Πληροφορικής - Οργάνωσης, υπάλληλος με βαθμό α' 
της κατηγορίας ΠΕ ή ΤΕ του κλάδου πληροφορικής. 

ζ) Στο τμήμα Διατροφής, υπάλληλος με βαθμό α’ της κατηγορίας 
ΠΕ του κλάδου διαιτολόγων. 

η) Στο τμήμα Κοινωνικής Υπηρεσίας υπάλληλος με βαθμό α’ της κα¬ 
τηγορίας ΠΕ ή ΤΕ του κλάδου κοινωνικής εργασίας. 

θ) Στο τμήμα Βιοϊατρικής Τεχνολογίας, υπάλληλος με βαθμό α' της 
κατηγορίας ΠΕ του κλάδου μηχανικών ή της κατηγορίας ΤΕ του κλά¬ 
δου τεχνολογικών εφαρμογών. 

ι) Στο τμήμα ΓΙαραϊατρικών Επαγγελμάτων (τεχνολόγων), υπάλλη¬ 
λος με βαθμό α’ της κατηγορίας ΤΕ του κλάδου ιατρικών εργαστηρίων 
ή του κλάδου ραδιολογίας - ακτινολογίας ή του κλάδου φυσιοθεραπευ¬ 
τών ή της κατηγορίας ΔΕ του κλάδου παρασκευαστών ή του κλάδου 
χειριστών - εμφανιστών. 

ια) Στα αυτοτελή γραφεία Επιστασίας και Ιματισμού, υπάλληλος με 
βαθμό α' της κατηγορίας ΤΕ του κλάδου διοίκησης νοσοκομείων ή της 
κατηγορίας ΔΕ του κλάδου διοικητικού - λογιστικού. 

5. Οι υπάλληλοι που θα προΐστανται στο Φαρμακευτικό τμήμα, στη 
Νοσηλευτική Υπηρεσία, στη Διοικητική Υπηρεσία και στις οργανικές 
υποδιαιρέσεις αυτών, σύμφωνα με τις παραγράφους 2, 3 και 4 του πα¬ 
ρόντος άρθρου, ορίζονται σύμφωνα με τις διατάξεις του άρθρου 9 του Ν. 
1586/86 «Βαθμολογική διάρθρωση των θέσεων του Δημοσίου, 
Ν.Π.Δ.Δ. και Ο.Τ.Α. και άλλες διατάξεις» (ΦΕΚ 37/Α/86). 

Άρθρο 16 

Στο προσωπικό παρέχεται δωρεάν τροφή ως εξής: 
α) Στο προσωπικό που εργάζεται κατά το κανονικό ωράριο εργασίας, 
τροφή ενός γεύματος και αφού τελειώσει το ωράριό του. 

β) Στο προσωπικό που εργάζεται σε κυκλικό ωράριο (βάρδιες) παρέ¬ 
χεται βραδυνό αν η βάρδιά του είναι απογευματινή ή πρόγευμα αν είναι 
νυκτερινή και 

γ) Στο προσωπικό που εφημερεύει πέραν από το τακτικό ωράριο ερ¬ 
γασίας του παρέχεται επιπλέον βραδυνό ή πρόγευμα ή και τα δύο, ανά¬ 
λογα με το χρόνο της εφημερίας του. 

Άρθρο 17 

Μεταβατικές Διατάξεις 

1. Κατά την πρώτη εφαρμογή του παρόντος οργανισμού στους κλά¬ 
δους που οι θέσεις κατανέμονται σε περισσότερες από μία ειδικότητες 
κατατάσσονται ή εντάσσονται οι υπηρετούντες κατά τη δημοσίευση της 
απόφασης αυτής, υπάλληλοι με τα αντίστοιχα προσόντα, ανεξάρτητα 


από την κατά ειδικότητα κατανομή τους. Η καθοριζόμενη κατανομή με¬ 
ταξύ των ειδικοτήτων εφαρμόζεται σταδιακά στο βαθμό που κενούνται 
οι θέσεις μετά την με οποιοδήποτε τρόπο αποχώρηση των υπαλλήλων 
που τις κατέχουν. 

2. Το προσωπικό, πλην του ιατρικού, που κατά την δημοσίευσή της 
απόφασης αυτής υπηρετεί στο νοσοκομείο, είτε με βάση τις διατάξεις 
της παρ. 4 του άρθρου 24 του Ν. 1654/86 (ΦΕΚ 177/Α/86), είτε 
που έχει προσληφθεί από το Νοσοκομείο - Μαιευτήριο, με σύμβαση ερ¬ 
γασίας, εντάσσεται ύστερα από γνώμη του αρμόδιου Υπηρεσιακού Συμ¬ 
βουλίου, στις θέσεις που συνιστώνται με την απόφαση αυτή, σύμφωνα με 
τις διατάξεις της παραγ. 2 του άρθρου 6 του Ν. 1397/83 (ΦΕΚ 143/ 
Α/83) και τις διατάξεις του Ν. 1476/84 (ΦΕΚ 136/Α/84), όπως συ¬ 
μπληρώθηκαν με το άρθρο 13 του Ν. 1540/85 (ΦΕΚ 67Α/85) και 
την ερμηνευτική διάταξη της παραγράφου 5 του άρθρου 27 του Ν. 
1579/85 (ΦΕΚ 217/Α/85). 

3. Όσοι από το προσωπικό του νοσοκομείου δεν συγκεντρώνουν τα 
νόμιμα προσόντα ή δεν υποβάλουν αίτηση για ένταξη, εξακολουθούν να 
υπηρετούν σε προσωρινές θέσεις, που συνιστώνται με απόφαση του Δ.Σ. 
του Νοσοκομείου και καταργούνται όταν κενωθούν με οποιοδήποτε 
τρόπο, σύμφωνα με τις διατάξεις της παρ. 2 του παρόντος άρθρου. 

4. Οι κενές οργανικές θέσεις σε κάθε κλάδο στον οποίο έχουν συστα- 
θεί προσωρινές θέσεις, σύμφωνα με την παράγραφο 3 του παρόντος άρ¬ 
θρου, πληρούνται στον εισαγωγικό βαθμό κατά τον αριθμό που κενού- 
νται και καταργούνται οι προσωρινές θέσεις, εφόσον ο συνολικός αριθ¬ 
μός των προσωρινών θέσεων δεν υπερβαίνει το σύνολο των οργανικών 
θέσεων. 

5. Η ισχύς της παρούσας απόφασης αρχίζει από τις 22 Αυγούστου 
1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιανουάριου 1990 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΝΙΚ. ΘΕΜΕΛΗΣ Γ. ΣΟΥΦΛΙ ΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΜΕΡΙΚΑΣ 



Αριθ. Α3β/οικ.1199 (3) 

Σύσταση (149) θέσεων ειδικευομένων ειδικότητας Γεν. Χειρουργικής 

σε Νοσηλευτικά Ιδρύματα, για άσκηση οδοντιάτρων. 

όΐ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 παρ. 1 του Ν. 1397/83 «Εθνικό Σύ¬ 
στημα Υγείας» (ΦΕΚ 143/Α/83). 

2. Την αρ. 3/62ης Ολομ. /20.4.89 απόφαση του Κεντρικού Συμ¬ 
βουλίου Υγείας (ΚΕΣΥ). 

3. Τις ανάγκες των Νοσηλευτικών Ιδρυμάτων στα πλαίσια του 
Ε.Σ.Υ., αποφασίζουμε: 

Συνιστώνται και προστίθενται αντίστοιχα στον Οργανισμό των παρα¬ 
κάτω Νοσηλευτικών Ιδρυμάτων της χώρας οι παρακάτω θέσεις ειδι¬ 
κευόμενων στην ειδικότητα της Γεν. Χειρουργικής αποκλειστικά και 
μόνο για οδοντιάτρους, προκειμένου να λάβουν την ειδικότητα της Γνα- 
θοφειρουργικής. 


ΝΟΣΟΚΟΜΕΙΟ ΕΣΕΙΣ 

1. Π.Γ.Ν. Αθηνών «Ο ΕΥΑΓΓΕΛΙΣΜΟΣ» 7 

2. Π.Γ.Ν.Ν.Θ.Α. «ΣΩΤΗΡΙΑ» 1 

3. Π.Γ.Ν. Βούλας «ΑΣΚΛΗΠΙΕΙΟ» 7 

4. Ν.Γ.Ν. Αθηνών «Η ΕΛΠΙΣ» 7 

5. Π.Γ. Αντικ. Νοσ. Πειραιά «ΜΕΤΑΞΑ» 3 

6. Π.Γ.Ν. Γίαίδων Αθηνών «ΑΓ. ΣΟΦΙΑ» 1 

7. Π.Γ.Ν. Παίδων Αθηνών «Π. ΚΑΙ Α. ΚΥΡΙΑΚΟΥ» 2 

8. Ν.Γ.Ν. Αθηνών «ΚΟΡΓΙΑΛ. - ΜΠΕΝΑΚΕΙΟ» 3 

9. ΠΕΡ. Γ.Ν. Αθηνών «ΙΠΠΟΚΡΑΤΕΙΟ»» 6 

10. Ψυχιατρικό Νοσ. Αττικής 2 

11. Θερ. Αθηνών «ΠΟΛΥΚΛΙΝΙΚΗ» 1 

12. Ν.Γ.Ν. Πειραιά «ΤΖΑΝΕΙΟ» 1 

13. Π.Γ.Ν. Αθηνών «ΛΑΪΚΟ» 8 

14. Ν. «ΠΑΜΜΑΚΑΡΙΣΤΟΣ» Αθηνών 2 

15. Π.Γ.Ν. Αττικής «ΣΙΣΜΑΝΟΓΑΕΙΟ» ’ 2 

16. Ν.Γ.Ν. Πατησίων 1 

17. Π.Γ.Ν.Ν. Ιωνίας «ΑΓ. ΟΛΓΑ» 3 

18. Π.Γ.Ν. Αττικής ΚΑΤ 3 

19. Π.Γ.Ν. Αθηνών 5 

20. 7ο Θερ/ριο ΙΚΑ 2 

21. Ιο Θερ/ριο ΙΚΑ «Η ΠΕΝΤΕΛΗ» 2 

22. 3ο Θερ/ρίο ΙΚΑ Αθηνών 1 

23. Αρεταίειο Νοσ. Αθήνας 2 

24. 251 Γ.Ν. Αεροπορίας 1 

25. Ν.Γ.Ν. Χαλκίδας 1 

26. Ν.Γ.Ν. Ναυπλίου 1 

27. Ν.Γ.Ν. Κορίνθου 1 

28. Ν.Γ.Ν. Άργους 1 

29. Π. Παν. Γεν. Νοσ. Πάτρας 3 

30. Π.Γ.Ν. Πάτρας «Ο ΑΓΙΟΣ ΑΝΔΡΕΑΣ» 3 

31. Ν.Γ.Ν. Αίγιου 1 

32. Ν.Γ.Ν. Καλαμάτας 2 

33. Π.Γ.Ν. Τρίπολης 2 

34. Ν.Γ.Ν. Πύργου 2 

35. Π.Γ.Ν. Ιωαννίνων 3 

36. Ν.Γ.Ν. Πρέβεζας 1 

37. Ν.Γ.Ν. Άρτας 1 

38. Ν.Γ.Ν. Κέρκυρας 1 

39. Ν.Γ.Ν. Βόλου 2 

40. Ν.Γ.Ν. Τρικάλων 1 

41. Ν.Γ.Ν. Καρδίτσας 1 

42. Π.Γ.Ν. Λάρισας 2 

43. Ν.Γ.Ν. Αγρίνιου 2 

44. Π.Γ.Ν. Θεσ/κης «ΑΧΕΠΑ» 5 

45. Π.Γ.Ν. Θεσ/κης «Γ. ΠΑΠΑΝΙΚΟΛΑΟΤ» 3 

46. Π.Γ.Ν. Θεσ/κης «ΙΠΠΟΚΡΑΤΕΙΟ» 5 

47. Ν.Γ.Ν. Θεσ/κης «ΚΕΝΤΡΙΚΟ» 3 

48. Β' Νοσ. ΙΚΑ Θεσ/κης 2 

49. Αντικαρκ. Νοσ. Θεσ/κης «ΘΕΑΓΕΝΕΙΟ» 3 

50. Ν.Γ.Ν. Θεσ/κης «ΑΓ. ΔΗΜΗΤΡΙΟΣ» 3 

51. Ν. Πρώτο Γ.Ν. Θεσ/κης «ΑΓ. ΠΑΥΛΟΣ» - 2 

52. Ν.Γ.Ν. Καβάλας 2 

53. Ν.Γ.Ν. Βέροιας 2 

54. Ν.Γ.Ν. Κατερίνης 2 

55. Ν.Γ.Ν. Έδεσσας 1 

56. Π.Γ.Ν. Αλεξ/λης 4 *■* 

57. Ν.Γ.Ν. Ξάνθης 2 

58. Ν.Γ.Ν. Σάμου 1 

59. Ν.Γ.Ν. Σύρου 1 

60. Π. Παν. Γ.Ν. Ηρακλείου 2 

61. Π.Γ.Ν. Ηρακλείου 3 

62. Ν.Γ.Ν. Ρεθύμνουυ 1 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 23 Ιανουάριου 1990 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Ν. ΘΕΜΕΛΗΣ Γ. ΣΟΥΦΛΙΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦ/ΣΕΩΝ 

Γ. ΜΕΡΙΚΑΣ 
-+- 

Αριθ. Γ2β/οικ.302 (4) 

Τροποποίηση του άρθρου 28 του Κανονισμού Λειτουργίας των Κέντρων 
Παιδικής Μέριμνας. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάζεις του Ν. 2851/1922 «Περί Εθνικών Ορφονατρο- 
φείων και Οικοτροφείων απόρων μαθητών». 

2. Τις διατάξεις του Β. Δ/τος 273/73 «Περί μετατροπής των Εθνι¬ 
κών Ορφανοτροφείων και Οικοτροφείων σε Κέντρα Παιδικής Μέρι¬ 


μνας» (ΦΕΚ 81/73 τ.Α’). 

3. Τις διατάξεις του Ν. 1431/84 «Ρύθμιση θεμάτων φορέων Κοινω¬ 
νικής Πρόνοιας - Παιδικής Προστασίας και άλλες διατάξεις» (ΦΕΚ 
46/84 τ.Α'). 

4. Την αριθμ. Γ2β/οικ./8291/22.11.1984 απόφαση «Έγκριση 
Κανονισκού λειτουργίας και Κέντρων Παιδικής Μέριμνας» (ΦΕΚ 
860/84 τ.Β'), αποφασίζουμε: 

1. Το άρθρο 28 της σχετικής (4) απόφασης, όπως τροποποιήθηκε 
μεταγενέστερα αντικαθίστανται ως εξής: 

Άρθρο 28 

«Δικαιώματα προσωπικού - Διαμονή - Διατροφή» 

1. Με απόφαση του Διοικητικού Συμβουλίου του Κέντρου μπορεί να 
επιτραπεί η διαμονή του Διευθυντή και των προστατευομένων μελών 
της οικογένειας του μέσα στο χώρο του Κέντρου. 

2. Στον Διευθυντή, τα μέλη της οικογένειάς του και το λοιπό προσω¬ 
πικό των Κέντρων, παρέχεται δωρεάν τροφή από το φαγητό που παρα¬ 
σκευάζεται για τα παιδιά, αποκλειστικά κάι μόνο στις αίθουσες που σιτί·· 
ζονται τα παιδιά, με την προϋπόθεση ότι η υπηρεσία του προσωπικού 
συμπίπτει με τις ώρες λήψεως πρωινού, μεσημεριανού, απογευματινού 
και δείπνου. 

3. Η παροχή τροφής σε είδος ή χρήματα, προς κατανάλωση έξω από 
το Ίδρυμα, δεν επιτρέπεται. 

4. Η χρησιμοποίηση υπαλλήλων του Κέντρου για εξυπηρέτηση ιδιω¬ 
τικών αναγκών και υποθέσεων του Διευθυντή δεν επιτρέπεται. 

5. Η παράβαση των διατάξεων των παραγράφων 3 και 4 συνιστά 
πειθαρχικό αδίκημα. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 22 Ιανουάριου 1990 

Ο ΥΠΟΥΡΓΟΣ 

ΓΕΩΡΓΙΟΣ ΜΕΡΙΚΑΣ 

-♦- 

Αριθ. 693/ΕΦΑ 38 - . (5) 

Εκχώρηση αρμοδιιότητας υπογραφής ταξιδίων εξωτερικού στον Πρόε¬ 
δρο και Γενικό Διευθυντή της ΕΤΑΚΕΙ Α.Ε. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α. Του Ν. 1514/85 «Ανάπτυξη επιστημονικής και τεχνολογικής 
έρευνας». 

β. Του άρθρου 1 παρ. 6 του Ν. 1256/82. 

γ. Του άρθρου 13 του Ν. 1256/82 όπως συμπληρώθηκε με το άρ-, 
θρο 2 του Ν. 1288/82. 

2. Το Π.Δ. 385/86 «Σύσταση ΑΕ Τεχνολογικής Ανάπτυξης Κλω¬ 
στοϋφαντουργίας, Ένδυσης και Ινών (ΕΤΑΚΕΙ Α.Ε.), αποφασί¬ 
ζουμε: 

1. Εκχωρούμε στον Πρόεδρο και Γενικό Διευθυντή της Ανώνυμης 
Εταιρείας τεχνολογικής Ανάπτυξης Κλωστοϋφαντουργίας, Ένδυσης 
και Ινών (ΕΤΑΚΕΙ Α.Ε.) την αρμοδιότητα έγκρισης αποστολής στο 
εξωτερικό υπαλλήλων της για συμμετοχή σε επιστημονικά - τεχνικά συ¬ 
νέδρια, διαπραγματεύσεις για μεταφορά τεχνολογίας, εκπροσωπήσεις 
σε διεθνείς Οργανισμούς, επισκέψεις σε βιομηχανίες και ερευνητικά και 
εκπαίδευση προσωπικού για την περίοδο από τη δημοσίευση της απόφα¬ 
σης αυτής στην Εφημερίδα της Κυβερνήσεως μέχρι 31.12.90 και έως 
το ποσό των 20.000 $ ΗΠΑ. 

2. Οποιαδήποτε υπέρβαση του παραπάνω ποσού δεν επιτρέπεται σε 
καμμία περίπτωση. 

3. Η κατ’ αποκοπή ημερήσια, εκτός έδρας, αποζημίωση, τα οδοιπο¬ 
ρικά και τα έξοδα διαμονής σε ξενοδοχείο θα χορηγούνται σύμφωνα με 
την Υπουργική Απόφαση Γ41/ΓΕΝ. 2/ΑΣ 12603 τα δε αεροπορικά 
εισητήρια θα εκδίδονται σύμφωνα με την υπ’ αριθμ. 2483/407/ 
4.2.86 ορθή επανάληψη εγκυκλίου του Πρωθυπουργού. 

4. Οποιαδήποτε αποζημίωση (σε δρχ.) πέρα από την παραπάνω (σε 
συνάλλαγμα) δεν επιτρέπεται και θα θεωρηθεί παράβαση της απόφασης 
του υπουργικού συμβουλίου που μνημονεύουμε παραπάνω. 

5. Η εξουσιοδότηση αυτή δεν μπορεί να μεταβιβαστεί σε κατώτερα 
όργανα της ΕΤΑΚΕΙ Α.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Ιανουάριου 1990 

Ο ΥΠΟΥΡΓΟΣ 

Α. ΠΕΠΟΝΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙΕΧ 

22.3211 ΥΡΕΤ ΟΒ 


λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.; 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ξ) 

» 

» 

» 

ΠΑΡΑΡΤΗΜΑ 

» 

3.000 

π) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» · 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















